b"\n_START_ARTICLE_\nTheodor Wulf\n_START_SECTION_\nBiografia\n_START_PARAGRAPH_\nS'orden\xc3\xa0 sacerdot jesu\xc3\xafta amb vint anys, abans d'estudiar f\xc3\xadsica amb Walther Nernst a la Universitat de G\xc3\xb6ttingen, esdevenint professor d'aquesta mat\xc3\xa8ria a la universitat jesu\xc3\xafta de Valkenburg del 1904 al 1914 i del 1918 al 1935. Va dissenyar i construir un electr\xc3\xb2metre que podia detectar la pres\xc3\xa8ncia de part\xc3\xadcules energ\xc3\xa8tiques (o ones electromagn\xc3\xa8tiques). Va detectar tamb\xc3\xa9 fonts de radiaci\xc3\xb3 natural a la Terra amb el seu electr\xc3\xb2metre, pronosticant que si s'allunyava prou d'aquestes fonts detectaria menys radiaci\xc3\xb3._NEWLINE_Per provar la seva hip\xc3\xb2tesi, el 1910 compar\xc3\xa0 la radiaci\xc3\xb3 a la part inferior i a la part superior de la Torre Eiffel, i trob\xc3\xa0 que la ionitzaci\xc3\xb3 va caure de 6 a 3,5 ions per cm\xc2\xb3 quan va ascendir a la Torre Eiffel (330m). Si la ionitzaci\xc3\xb3 es degu\xc3\xa9s als raigs i originats a la superf\xc3\xadcie de la Terra, la intensitat de ions hauria d'haver-se redu\xc3\xaft nom\xc3\xa9s a la meitat als 80m d'al\xc3\xa7ada. L'energia dels raigs detectada pel seu dispositiu provenia de fora de l'atmosfera: aquesta radiaci\xc3\xb3 eren els raigs c\xc3\xb2smics. Public\xc3\xa0 un article a Physikalische Zeitschrift detallant-ne els resultats dels seus quatre dies d'observaci\xc3\xb3 a la Torre Eiffel."